इसके अलावा हरमनप्रीत तीन गोल और रमनदीप सिंह तथा तलविंदर सिंह दो-दो गोल कर चुके हैं। टीम के कोच रोलैंट ओल्टमैंस ने भी मलेशिया के खिलाफ मैच को अहम बताते हुये कहा कि हमें मलेशिया के सामने पूरी सतर्कता बरतनी होगी और यहां गलतियों की गुंजाइश नहीं रहेगी। यदि हम जरा भी लापरवाही बरतते हैं तो टूर्नामेंट से बाहर हो सकते हैं। क्वार्टरफाइनल के अन्य मैचों में अर्जेंटीना का मुकाबला पाकिस्तान और हॉलैंड का चीन से होगा। मेजबान इंग्लैंड का मैच कनाडा से होगा।